laion/Wikipedia-Exotic huggingface dataset:
זדז'יסלב בלסיצ'מן

זדז'יסלב בלסיצ'מן (בפולנית: Zdzisław Belsitzmann;‏ 1890–1920) שחמטאי יהודי-פולני. בלסיצ'מן חי בוורשה, שם שיחק במספר תחרויות עם צמרת השחמטאים בפולין. בשנת 1913 סיים בתיקו דו-קרב עם סלומון לאנגלבן (+1 –1 =2) (+ ניצחונות – הפסדים = תוצאות תיקו). בלסיצ'מן חלק מקום 4-5 ו-3-4 (בשני המקרים עם אלכסנדר פלמברג ובשני המקרים אחרי עקיבא רובינשטיין ומשה לובצקי. התוצאה הטובה ביותר שהשיג בלסיצ'מן הייתה בשנת 1920 כאשר ניצח בתחרות ורשה, ובעקבותיו אלכסנדר פלמברג, עקיבא רובינשטיין, דויד פז'פיורקה ואחרים. זמן קצר לאחר מכן נפטר במהלך המלחמה הפולנית-סובייטית. זדז'יסלב בלסיצ'מן, באתר צ'סגיימס (באנגלית) I tornei di scacchi dal 1920 al 1929 - Chess tournaments
ואריג

ואריג (באנגלית Varig; בפורטוגזית VRG Linhas Aéreas) הייתה חברת התעופה הלאומית של ברזיל. בסיסה הראשי נמצא בסאו פאולו. החברה פורקה בשנת 2005, הוקמה מחדש על ידי חברת התעופה הברזילאית גול בשנת 2006 ושולבה כחלק מהמותג. החברה נוסדה במאי 1927 בעיר פורטו אלגרה והייתה חברת התעופה הראשונה בברזיל. טיסתה הראשונה של החברה התקיימה ב-15 ביולי אותה שנה בקו פורטו אלגרה - ריו גראנדה במטוס ימי מסוג דורניר ואל. ואריג נועדה בתחילה לבצע טיסות פנים בדרום ברזיל אך באוגוסט 1942 כבר ביצעה החברה טיסה בינלאומית ראשונה למונטווידאו. בשנת 1965 סגרה ממשלת ברזיל את חברת התעופה הלאומית עד כה "פאנאייר דו ברזיל" ובעקבות מהלך זה הפכה ואריג לחברת התעופה הלאומית וכן נפתחו קווים טרנס אטלנטיים ראשונים. ביולי 2005 החלה החברה בהליך פירוק ובמאי 2006 הוצעה למכירה. ביולי אותה שנה נקנתה החברה על ידי קבוצת "וולו" והחלה להתפתח מחדש. בשנת 2007 נקנתה החברה על ידי חברת התעופה גול, וכיום כל מטוסיה של ואריג מבצעים את טיסותיה של גול. מדיה וקבצים בנושא ואריג בוויקישיתוף אתר האינטרנט הרשמי של ואריג ואריג, באתר אנציקלופדיה בריטניקה (באנגלית)
המחטים (דקוטה הדרומית)

המחטים (באנגלית: The Needles) הן אזור בגבעות השחורות של דקוטה הדרומית, בסמוך לעיר רפיד סיטי ולהר ראשמור. בפארק קסטר סטייט (71,000 דונם), מצויים חרוטי סחיפה של סלעי גרניט אשר נקראים "מחטים", משום שהם גבוהים ומחודדים בקצותיהם. ההר והמחטים עצמן הם אתר טיפוס הרים פופולרי בארצות הברית. חרוטי הסחיפה עשויים מגרניט בן 1.8 מיליארד שנה שפרץ לתוך קרום האדמה כמאגמה מותכת - בפסגת Harney Peak. המאגמה התקררה לאט מתחת לפני השטח ויצרה גרניט גרגרים עדין בהר ראשמור וגרניט גרוס גס עם גבישי פגמיטיט באזור המחטים. גבישים אלו, לרוב גבישי פצלת השדה וגבישי קוורץ. אזור המחטים מוכר כאתר תיירותי, המושך בין היתר מטפסי הרים. כביש מס' 87 בדקוטה הדרומית המוביל אליו זכה לכינוי "דרך המחטים", משום שנסלל בקרבת מקום. מטפס ההרים פריץ ווייסנר טיפס על המחט שזכתה לכינוי "עמוד הטוטם" בשנת 1936, והמטפסים ג'ון גיל והנרי ברבר התוו מסלולי טיפוס שגם מטפסים עשרות שנים אחריהם מתקשים לשחזר.[1] האתר הוצע כאתר אפשרי עבור אנדרטת הר ראשמור, אולם הפסל גאטסון בורגלם דחה את המיקום בשל איכות הגרניט הירודה והעובדה שאין ביכולתו לתמוך בפסלים. מדיה וקבצים בנושא המחטים בוויקישיתוף Stewart Green, The Needles Rock Climbing: Climbing in South Dakota, liveaboutdotcom, ‏17-3-2017 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
קיל (פירושונים)

האם התכוונתם ל... אישים: הווארד קיל – זמר ושחקן אמריקאי ריצ'רד קיל – שחקן אמריקאי יהודה קיל – מנהל האגף לחינוך ממלכתי דתי במשרד החינוך והתרבות אחר: קיל – עיר בצפון גרמניה תעלת קיל – תעלה המקשרת בין ברונסביטל שעל הים הצפוני, וקיל שעל הים הבלטי אוניברסיטת קיל – אוניברסיטה בעיר קיל שבגרמניה קיל (כדוריד) – קבוצת כדוריד מהמובילות בליגה הגרמנית מהעיר קיל ארתור קיל – מצר ים בארצות הברית קייל (פירושונים)
בורדר קולי

המונח "בורדר קולי" מפנה לכאן. לערך העוסק בסוג הכלב "בירדד קולי", ראו בירדד קולי. בורדר קולי הוא אחד מגזעי כלב הבית. הוא טופח לצורך שימוש בו כסיוע לרעיית צאן. אינסטינקט הרעייה החזק של הקולי פותח במקור באזורי הגבול בסקוטלנד (ומכאן גם שמו, שפירושו "קולי הגבול"). מגדליו טיפחו את נכונותו לקבל אילוף ואת תבונתו, ולא את הופעתו החיצונית. הבורדר קולי מופיע, בדרך כלל, במבחני עבודה ולא בזירת התצוגה. במשך שנים היה הגזע כפוף לתקנים של יכולת עבודה שקבע המועדון הבינלאומי לכלבי רועים, ורק ב-1976 הוכר רשמית על ידי התאחדות הכלבנים של בריטניה. הבורדר קולי משמש גם להרחקת ציפורים ממסלולי המראה בשדות תעופה. בישראל הוא משמש לרעיית עדרי צאן ובקר. הבורדר קולי הוא כלב מלא מרץ ואנרגטי. נבחר בסקר שנערך באנגליה ב-1998 כגזע בעל אינטליגנציית העבודה הגבוהה בין כל גזעי הכלבים. בספרו של הפרופסור לפסיכולוגיה סטאנלי קורן "האינטליגנציה של הכלבים", המדרג אינטליגנציית כלבים לפי ביצועיהם בשני משתנים ("הבנה של פקודות חדשות" ו"ציות לפקודה הראשונה"), דורג הבורדר קולי ראשון בקבוצה "הכלבים החכמים ביותר" מתוך 80 גזעים שנבדקו. האינטליגנציה מתבטאת בתחומים רבים, הכלב מגיב טוב מאוד לאילוף נכון כלומר הוא יבין פקודה אחרי מספר מועט של חזרות, וכמו כן הוא יכול לזכור מספר רב מאוד של מילים. בניסוי המשך זכרו חלק מכלבי הבורדר קולי שמות של צעצועים רבים גם אחרי שנתיים. לדברי החוקרים, זו יכולת שקיימת או שאינה קיימת, ואין רצף של מסוגלות. החוקרים עצמם לא זכרו אף שם. מדיה וקבצים בנושא בורדר קולי בוויקישיתוף בורדר קולי, באתר אנציקלופדיה בריטניקה (באנגלית) Coren, Stanley (1995). The Intelligence of Dogs: A Guide To The Thoughts, Emotions, And Inner Lives Of Our Canine Companions. New York: Bantam Books. ISBN 0-553-37452-4. קרן אור, כלבים מחוננים לא שוכחים, מכון דוידסון, 8 בספטמבר 2024 Shany Dror et al, Dogs with a vocabulary of object labels retain them for at least 2 years, The Royal Society Publications, Biology Letters, Sep 4, 2024 Gifted dogs remember words for 2 years!, סרטון בערוץ "Genius Dog Challenge", באתר יוטיוב (אורך: 02:26)
ד'מאר

מחוז ד'מאר (בערבית: محافظة ذمار תעתיק מדויק: מחאפט'ת ד'מאר) הוא מחוז במערבה של תימן. בירת המחוז היא העיר ד'מאר. המחוז הוא השישי בגודלו בתימן מבחינת אוכלוסייה (1,330,108 איש) והמחוז ה-16 בגודלו מבחינת שטח (8,705 קמ"ר). המחוז גובל בצפון-מזרח עם צנעא בצפון עם רימה, במערב עם אל-חודיידה, בדרום עם המחוז איב ובדרום-מזרח עם אל-ביידא. מדיה וקבצים בנושא ד'מאר בוויקישיתוף ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
פרדוקס הסוסים

פרדוקס הסוסים הוא טיעון מפורסם ה"מוכיח", תוך שימוש שגוי בעקרון האינדוקציה המתמטית, את התוצאה האבסורדית כי לכל הסוסים בעולם אותו צבע. הטיעון הוצג על ידי המתמטיקאי ההונגרי ג'ורג' פוליה לשם המחשת רמת ההקפדה והדיוק הדרושה בעת הוכחות מתמטיות. ננסה להוכיח את המשפט הבא: "בכל קבוצה סופית של סוסים, כל הסוסים הם בעלי אותו צבע". כמו כל הוכחה באינדוקציה גם הוכחה זו כוללת שני מרכיבים: בדיקה עבור מקרה אחד: אם בקבוצה יש רק סוס אחד, הטענה נכונה משום שלאותו סוס הצבע שלו. כעת נניח שבכל קבוצה של k-1 סוסים כל הסוסים הם באותו צבע, ונסיק מכך שאותה טענה נכונה גם עבור קבוצות של k סוסים. נתונה קבוצה שבה k סוסים. נוציא אחד מהם. קבוצת הסוסים הנותרים היא בת k-1 סוסים, ולפי הנחת האינדוקציה לסוסים אלה יש אותו צבע. נחזיר את הסוס לקבוצה ונוציא סוס אחר. שוב נשארו k-1 סוסים, ולפי הנחת האינדוקציה לכל הסוסים אותו צבע. צבעם של שני הסוסים שהוצאו זהה לשאר הסוסים ומכאן של-k הסוסים אותו צבע. בכך הוכחנו, לכאורה, את הטענה - ומכיוון שבעולם מספר סופי של סוסים, כולם מוכרחים להיות בעלי אותו צבע. התיאור לעיל שגוי בנקודה חשובה אחת: כדי שאפשר יהיה להסיק שלכל k הסוסים אותו צבע, מוכרח להיות סוס משותף לקבוצת הסוסים מלבד הסוסים שהוצאו. דרישה זו מתקיימת אם k>2 (ואכן, לו היינו יודעים שלכל שני סוסים יש אותו צבע, יכולנו להסיק באינדוקציה שלסוסים בכל קבוצה סופית יש אותו צבע). ואולם, במקרה k=2 ההוכחה אינה נכונה (אין שום סיבה להניח שהסוסים שהוצאו הם בעלי אותו צבע, משום שאין סוס שלישי ששניהם שווים לו בצבעם).
כלב צאן אנגלי עתיק

כלב צאן אנגלי עתיק הוא אחד מגזעי כלב הבית, מקורו באנגליה בתחילת המאה ה-19. ייעודו היה בעבר ככלב צאן, אך היום הוא משמש בעיקר כחיית מחמד ולתצוגות. הגזע סובל מבעיות שונות כמו: קטרקט, גלאוקומה, לקויות שמיעה, בעיות בבלוטת התריס, חירשות, סוכרת, אלרגיות ובעיות עור שונות. גורם המוות העיקרי שלו הוא הסרטן. כלב צאן אנגלי עתיק, באתר אנציקלופדיה בריטניקה (באנגלית) מועדון כלב הצאן האנגלי העתיק של האתר לבריאות אמריקה ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
שעלי תורה

שעלי תורה היא רשת גרעינים תורניים ומוסדות חינוך אשר הוקמה בשנת 1988 ופועלת בעיקר באזורי הפריפריה. נכון לשנת 2019, לרשת 30 גרעינים עם כ-500 משפחות ומאות מתנדבים. הרשת משלבת פעילות חינוכית-תורנית ("שעלי תורה") ופעילות רווחה ומפעלי חסד ("שעלי תקווה"). מקים הרשת והעומד בראשה הוא הרב רחמים נסימי. הגרעין הראשון של הרשת הוקם בעיר בית שמש בשנת תשמ"ח (1988), על ידי משפחות בוגרות ישיבת ההסדר שעלבים (אשר משמה נגזר שמו של הארגון). בעיר זו הקים הגרעין גנים ובתי ספר, ישיבה תיכונית "שעלי תורה", "אולפנת גילה", כולל רבנות עם כ-20 אברכים, ישיבה גבוהה לבוגרי צבא, כפר סטודנטים וכן בית חם של 5 מועדוניות לילדים בסיכון ולילדים בעלי צרכים מיוחדים. מקומות נוספים בישראל שבהם גרעינים או כפרי סטודנטים של "שעלי תורה": קצרין, גדרה, קדימה, רמת גן, ירושלים,בית שמש, ערד, קריית יובל, דימונה, שדרות, אור יהודה, קטמונים, בית שאן, אשדוד, גבעת אולגה, שכונת הדר הכרמל, עכו, צפת ועוד. גרעיני הרשת מחזקים בתי ספר ותיכונים ומקימים גני ילדים ו"בתים חמים" לילדים מאוכלוסיות נצרכות. הבתים מטפלים בכ-1000 ילדים בגילאי 6–14 המוגדרים כילדים בסיכון על ידי הוועדות המקצועיות במקומות היישוב. כל גרעין מארגן פעילויות תרבות וחסד. אתר האינטרנט הרשמי של שעלי תורה שעלי תורה, באתר "גיידסטאר ישראל"
קריית שפרינצק

קריית שפרינצק היא שכונה במערב חיפה. השכונה ממוקמת לרגלי המורדות המערביים של הכרמל, בין שכונת כרמל צרפתי לבין שער העלייה וחוף הים התיכון, ובין נווה דוד ועין הים. השכונה נקראה על שמו של יוסף שפרינצק, יושב ראש הכנסת הראשון. קריית שפרינצק נבנתה בשנות ה-60 של המאה ה-20, והיא משופעת בבתי-שיכון שאופייניים לעת חיסול המעברות. השכונה כללה בראשיתה 1,600 יחידות דיור. האוכלוסייה בשכונה היא מעורבת, ובשנות השישים של המאה הקודמת כללה ימאים ששימשו בצי הסוחר, כיום גרים בה עולים מאתיופיה, עולים מברית המועצות לשעבר ותושבים ותיקים. בעבר פעל בשכונה בית הספר העל יסודי, מקצועי "שפרינצק", אך הוא נסגר בשנת 2003 בשל מיעוט תלמידים ורמת חינוך ירודה. כיום משרת את השכונה בית הספר היסודי "עין הים", הכולל גם כיתה לילדים הלוקים ב-PDD. שדרות ההגנה (כביש 4) הן עורק התחבורה הראשי שמקשר את השכונה לצפון ולדרום, וממנו יוצאת דרך צרפת שחוצה את השכונה מזרחה, במעלה ההר. בין שדרות ההגנה למסילת החוף משתרע פארק הכט. דרך השכונה עובר חלקו התחתון של ערוץ נחל לוטם, שנשפך לים בתחומי הפארק. בשכונה פועלים ספרייה עירונית, בתי כנסת וגנים ציבוריים גדולים, וכן (בשער העלייה) בית התרבות "מרכז פאני קפלן". במעלה השכונה פועל מרפ"א 8281, הידוע יותר בשם: "בית חולים 10". במקום שכן בעבר בית חולים איטלקי, שהוחרם בידי הבריטים במלחמת העולם השנייה, עקב היותו נכס אויב, ומשעזבו הבריטים, הוא נתפס בידי צה"ל. כיום פועל בו בית חולים של חיל הרפואה. אמנם אין מדובר בבית חולים רגיל שכולל אשפוזים ומיון - לשם כך מפנים את החיילים לבית החולים רמב"ם. המקום נותן שירותי רפואת מומחים לחיילים מכל פיקוד צפון, כגוון: רפואת שיניים, עור, נשים, בדיקות דם, צילומי רנטגן וסי.טי. מדיה וקבצים בנושא קריית שפרינצק בוויקישיתוף קריית שפרינצק בחיפה, מעריב, 15 בפברואר 1959 שכונה בחיפה ע"ש י. שפרינצק, דבר, 17 בפברואר 1959 ערך זה הוא קצרמר בנושא חיפה. אתם מוזמנים לתרום לוויקיפדיה ולהרחיב אותו.
טולוי

טוֹלוּי ׁ(במונגולית: Толуй хаан, באנגלית: Tolui, חי בשנים 1190-1232) היה בנו הרביעי והצעיר ביותר של ג'ינגיס חאן. לאחר מותו של ג'ינגיס וחלוקת האימפריה המונגולית לנחלות בין בניו, זכה טולוי לשלוט בשטח מונגוליה ותיפקד כחאן בפועל עד למינויו של אחיו אוגדיי לחאן הגדול בשנת 1229. טולוי תיפקד כשליט בפועל גם בזמן הקרבות כנגד שושלת ג'ין והאימפריה הח'ווארזמית. טולוי ידוע יותר בשל צאצאיו, שמעשיהם עיצבו את פניה של האימפריה בדורות שלאחריו. הוא היה אביהם של מונגקה, החאן הגדול הרביעי, קובלאי, מייסד שושלת יואן, אריק בוק והולאגו, מייסד השושלת האילח'אנית. היריבות בין משפחותיהם של טולוי, אוגדיי וג'וצ'י גרמו לחוסר יציבות לאחר מותם של אוגדיי ובנו גויוק. עם זאת, דווקא הסכסוך בין בניו של טולוי, קובלאי ואריק בוק, מלחמת האזרחים הטולויית, הייתה אחת הסיבות הוביל לפיצול הח'אנויות המונגוליות בשנות ה-60 של המאה ה-13. לאחר שמונגקה התמנה להיות הח'אן הגדול, הוא העניק לאביו, לאחר מותו, את תואר הח'אן הגדול בטענה שזה הגיעה לו בגלל היותו הבן הצעיר (שיורש את נחלת אביו המקורית) וניהולו בפועל את האימפריה. צ'אגאטאי חאן אוגדיי חאן מונגקה חאן קובלאי חאן הולאגו חאן מדיה וקבצים בנושא טולוי בוויקישיתוף
חג'ה (מחוז)

מחוז חג'ה (בערבית: محافظة حجة) הוא מחוז בצפון-מערבה של תימן. בירת המחוז היא העיר חג'ה. המחוז הוא החמישי בגודלו בתימן מבחינת אוכלוסייה (1,479,568 איש) והמחוז ה-13 בגודלו מבחינת שטח (9,376 קמ"ר). המחוז גובל בצפון עם ערב הסעודית ועם סעדה, במזרח עם עמראן, בדרום עם אל-מחוית ועם אל-חודיידה ובמזרח עם ים סוף. בעבר שימשה העיר חג'ה כעיר הקיט של האימאמים של תימן, ובה היה מצוי ארמונו של האימאם יחיא. מדיה וקבצים בנושא חג'ה בוויקישיתוף ערך זה הוא קצרמר בנושא גאוגרפיה של תימן. אתם מוזמנים לתרום לוויקיפדיה ולהרחיב אותו.
סן חואן (פירושונים)

האם התכוונתם ל... סן חואן – שמו הספרדי של יוחנן כותב הבשורה מקומות ששמם סן חואן: סן חואן – בירת פוארטו ריקו האתר ההיסטורי הלאומי בסן חואן – אתר לאומי בסן חואן מצודת סן חואן – מעונו הרשמי של מושל פוארטו ריקו איי סן חואן – קבוצת איים במדינת וושינגטון בארצות הברית סן חואן (אי) – אי באיי סן חואן סן חואן (ארגנטינה) – עיר במערב ארגנטינה, בירת פרובינציית סן חואן סן חואן (בטנגאס) – עיר בדרום האי לוזון בפיליפינים סן חואן (טרינידד) – העיר השלישית בגודלה בטרינידד וטובגו סן חואן (ארגנטינה) – נהר בפרובינציית סן חואן שבארגנטינה סן חואן (ניקרגואה) – נהר בניקרגואה סן חואן דל סור – עיירת חוף במחוז ריבס בדרום ניקרגואה סן חואן (יובל של הקולורדו) – נהר בארצות הברית סן חואן (פרובינציה) – פרובינציה באזור הקוז'ו במערב ארגנטינה סן חואן דה אולואה – מבצר בוורקרוס שבמקסיקו סן חואן דה לה מגואנה – עיר ופרובינציה ברפובליקה הדומיניקנית סן חואן דה לוס לאגוס – עיר במערב מקסיקו סן חואן סיטי – מהערים המרכיבות את מנילה, בירת הפיליפינים סן חואן צ'אמולה – עיר בדרום מקסיקו הרי סן חואן – רכס הרים בהרי הרוקי פיקו סן חואן – הר בקובה שונות: הקרב על גבעת סן חואן – קרב שנערך במהלך מלחמת ארצות הברית–ספרד סן חואן (צוללת) – צוללת של הצי הארגנטינאי שנעלמה בנובמבר 2017 חואן
המהפכה הכימית

המהפכה הכימית, המכונה גם המהפכה הכימית הראשונה, היא הניסוח מחדש של הכימיה על בסיס חוק שימור החומר ותאוריית הבעירה של החמצן. המהפכה התבססה בעיקר על עבודתו של הכימאי הצרפתי אנטואן לבואזיה (ידוע כ"אבי הכימיה המודרנית"). ב-20 בפברואר 1773 כתב לבואזיה: "חשיבות הקץ אותו אנו רואים הביאה אותי לקחת על עצמי את כל העבודה הזו, שנראה כי נועדה להביא מהפכה ב...כימיה. נותר לבצע סדרת ניסויים כבירה." כאשר כתב מילים אלה במחברת המעבדה שלו, עמד לשנות לעד את הפרקטיקה והרעיונות של הכימיה. כמה גורמים הביאו למהפכה זו, ביניהם ביסוס הטענה כי אוויר אינו יסוד, אלא מורכב משבעה יסודות שונים במצב גז. כימאים כמו הנרי קוונדיש וג'וזף פריסטלי ביצעו ניסויים רבי חשיבות לאישוש עובדות אלה. לבואזיה גם תרגם את עולם המושגים הארכאי והטכני של הכימיה לשפה מובנת יותר להמונים הלא-משכילים. הדבר הביא לעניין ציבורי בלימוד ועיסוק בכימיה. כאשר תיאר את המשימה של חידוש הנומנקלטורה הכימית, ציין לבואזיה: "עלינו לבצע טיהור מוחלט, כי הם עשו שימוש בשפה אניגמטית, ייחודית להם עצמם, המציגה משמעות אחת ליודעי-דבר, ואחרת להמונים, ובאותה עת אינה מכילה דבר ניתן להבנה הגיונית על ידי אלה או אלה." המהפכה החלה ב-1789, עת פורסם חיבורו של לבואזיה, "Traite Elementaire de Chimie" ("יסודות הכימיה"). בפרסום זה, ובאלה שבאו אחריו, תיאר לבואזיה את הרכב האוויר והמים, וטבע את המונח "oxygen" (חמצן). הוא הסביר גם את תיאורית הבעירה, ונפטר מתיאורית הפלוגיסטון, אותה החליף ברעיון הקלוריק. "יסודות" שילב כמה רעיונות של "הכימיה החדשה", ותיאר את הניסויים וההגיון שהובילו את לבואזיה למסקנותיו. ניתן לומר כי "יסודות הכימיה" עשה לכימיה, מה ש"עקרונות מתמטיים של פילוסופיית הטבע", ספרו של ניוטון עשה לפיזיקה. בנוסף, בן זמנו של לבואזיה, יונס יעקב ברצליוס המציא שיטת כתיבה מקוצרת לציון תרכובות כימיות, על בסיס תיאורית המשקלים האטומיים של ג'ון דלטון. במהפכה הכימית, כימאים מודרניים הפריכו טענות אותן העלו היוונים הקדמונים, ונחשבו לעובדות במשך אלפי שנים. לדוגמה, הכימאים החלו לציין כי כל המבנים הכימיים מורכבים מיותר מארבעה יסודות. היסטוריה של הכימיה הטבלה המחזורית המהפכה הכימית, אנציקלופדיה בריטניקה (אנגלית) ביבליוגרפיה על המהפכה הכימית, אוניברסיטת ולנסיה (אנגלית) Kim, Mi Gyung. (2003). Affinity, That Elusive Dream – A Genealogy of the Chemical Revolution. Cambridge, Mass: The MIT Press. The First Chemical Revolution – the Instrument Project, The College of Wooster The Chemical Revolution - The life of Antoine-Laurent Lavoisier (1743-1794), American Chemical Society Jaffe, B. (1976). Crucibles: The Story of Chemistry from Alchemy to Nuclear Fission. 4th ed. New York: Dover Publications, Inc.
קולורימטר

קולורימטר (באנגלית: colorimeter) הוא מכשיר מדידה המשמש בקולורימטריה למדידת הבליעה של אורכי גל מסוימים של אור העובר דרך התמיסה. המכשיר משמש בעיקר למדידת הריכוז של מומס בתמיסה, אותו ניתן לחשב באמצעות חוק בר-למברט, שקובע כי ריכוז מומס בתמיסה הוא פרופורציונלי לבליעה של התמיסה. המכשיר משמש גם לצרכים רפואיים, כגון מדידת ריכוז ההמוגלובין בדם. החלקים העיקריים בקולורימטר הם: מקור אור (לרוב נורת להט בעלת מתח נמוך). צמצם בגודל מתאים. סט מסננים אופטיים לפי אורך הגל הרצוי. קיבטה בה תהיה התמיסה אותה מודדים. גלאי אור (לרוב פוטורזיסטור). צג להצגת הפלט מהגלאי. תמיסת בלאנק להעלאת הדיוק של התוצאות. ספקטרוסקופ ספקטרומטר אופטי תמיסת בלאנק מדיה וקבצים בנושא קולורימטר בוויקישיתוף קולורימטר, באתר אינפומד. מקור פתוח להכנת קולורימטר. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
האוניברסיטה האמריקאית בפריז

האוניברסיטה האמריקאית בפריז (באנגלית: The American University of Paris, ובראשי תיבות: AUP) היא מוסד אקדמי פרטי (ללא כוונות רווח) ועצמאי הממוקם בפריז, בירת צרפת. האוניברסיטה הוקמה ב-1962 והיא נחשבת למוסד האקדמי האמריקאי הוותיק ביותר באירופה. האוניברסיטה חולשת על שמונה בניינים הנמצאים ברובע השביעי, ב"גדה השמאלית" של הסן, ליד מגדל אייפל, האינווליד. האוניברסיטה מתמחה במדעי החברה ובתקשורת ולומדים בה כ-1,000 סטודנטים. לימודי התואר באוניברסיטה מוכרים על ידי משרד החינוך האמריקאי. תוכניות לתארים מתקדמים באוניברסיטה האמריקאית בפריז הן בין תרבותיות, השוואתיות ועכשוויות. הם משלבים תוכניות לימודים דינמיות, קורסים עיוניים ויישומים מעשיים של ידע. קשרים הדוקים בין סגל לסטודנטים, מאפשרים לסטודנטים ליהנות מחילופי אינטלקטואלים קפדניים ורשת קשר מקצועית עולמית. AUP, הממוקם בפריז משנת 1962, הוא המוסד האמריקני הוותיק ביותר להשכלה גבוהה באירופה והוא מוכר במלואו בארצות הברית, ומציע 14 מגמות לתואר ראשון ו -9 תואר שני. המאסטר הדו-לשוני לאמנויות בעניינים בינלאומיים, יישוב סכסוכים ופיתוח חברה אזרחית מושך סטודנטים לאוניברסיטה כתוצאה מהפקולטה המצטיינת שלה, הצעות דו-לשוניות ייחודיות ושותפות עם אוניברסיטת סורבון, אחד המוסדות החינוכיים המובילים בצרפת. תואר שני בתקשורת גלובלית מייצר בוגרים שהם אנליסטים וגם שחקנים בשינוי גלובלי. התואר מבוסס על עבודה תאורטית ופדגוגיה חוצה תרבויות. הסטודנטים עוברים קורסי ליבה בפוליטיקה של מיתוג וזהות, במגוון תרבותי ובכלכלה הפוליטית של התקשורת הגלובלית כבסיס לקורסים אקדמיים מיוחדים ושיעורים מבוססי סדנאות. שפת ההוראה באוניברסיטה היא אנגלית, אם כי הסטודנטים נדרשים להפגין ידע בצרפתית על מנת לקבל את התואר. האוניברסיטה מופיעה בספר "צופן דה וינצ'י" של דן בראון, כמקום שבו מעניק רוברט לנגדון את ההרצאה שלו בנושא סמליות. בין בוגרי האוניברסיטה: המעצב טום פורד, השחקן מייקל ות'רלי. מדיה וקבצים בנושא האוניברסיטה האמריקאית בפריז בוויקישיתוף אתר האינטרנט הרשמי של האוניברסיטה האמריקאית בפריז (באנגלית) האוניברסיטה האמריקאית בפריז, ברשת החברתית פייסבוק האוניברסיטה האמריקאית בפריז, ברשת החברתית אקס (טוויטר) האוניברסיטה האמריקאית בפריז, ברשת החברתית אינסטגרם American University of Paris (AUP), TOPUNIVERSITIES ערך זה הוא קצרמר בנושא אוניברסיטאות ומכללות ובנושא צרפת. אתם מוזמנים לתרום לוויקיפדיה ולהרחיב אותו.
לחג'

מחוז לחג' (בערבית: محافظة لحج) הוא מחוז בדרום-מערבה של תימן. בירת המחוז היא העיר לחג' (אנ'). המחוז הוא ה-11 בגודלו בתימן מבחינת גודל אוכלוסייה (722,694 איש) והמחוז ה-9 בגודלו מבחינת שטח (14,003 קמ"ר). המחוז גובל בצפון עם אל-ביידא ועם א-דאלע, בצפון מערב הוא גובל עם תעז, בדרום עם עדן והים הערבי ובמזרח עם אביאן. מדיה וקבצים בנושא לחג' בוויקישיתוף ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
הקנטונים של הפדרציה של בוסניה והרצגובינה

הפדרציה של בוסניה והרצגובינה מחולקת לעשרה קנטונים (בבוסנית: Kanton וברבים, kantoni; בקרואטית: županija וברבים, županije; בסרבית: кантон, ברבים кантони). הפדרציה היא עצמה חלק משתי ישויות פוליטיות בבוסניה והרצגובינה (השנייה היא רפובליקה סרפסקה), על פי החלוקה המנהלית שהכתיב הסכם דייטון. ברפובליקה סרפסקה מונהג ממשל מרכזי, עם חלוקה ישירה ל-63 רשויות מקומיות. לאזורים השונים שבהם ממוקמות הרשויות המקומיות אין משמעות פוליטית. מחוז ברצ'קו, החלק המנהלי השלישי של מדינת בוסניה והרצגובינה, מצוי תחת סמכות משפטית ישירה של הממשל המרכזי של המדינה. בפדרציה של בוסניה והרצגובינה, חמישה קנטונים הם בעלי רוב בוסני, שלושה עם רוב של קרואטים-בוסנים ובשניים יש "עירוב אתני". הקנטונים: אונה-סאנה אונה-סאנה פוסיבנה פוסיבנה טוזלה (קנטון) טוזלה זניצה-דובוי זניצה-דובוי קנטון פודריניה הבוסני קנטון פודריניה הבוסני מרכז בוסניה (קנטון) מרכז בוסניה הרצגובינה-נרטבה הרצגובינה-נרטבה מערב הרצגובינה (קנטון) מערב הרצגובינה סרייבו (קנטון) סרייבו קנטון 10 מדיה וקבצים בנושא הקנטונים של הפדרציה של בוסניה והרצגובינה בוויקישיתוף
אמיליו בוטרגניו

אמיליו בוטרגניו סאנטוס (בספרדית: Emilio Butragueño Santos; נולד ב-22 ביולי 1963 במדריד) הוא כדורגלן עבר ספרדי ששיחק בעמדת החלוץ. נודע בכינוי "הנשר" (בספרדית: El Buitre). בוטרגניו שיחק את רוב שנותיו בריאל מדריד, עמה זכה בתארים רבים ובמדיה זכה בתואר מלך השערים בליגה הספרדית ("פיצ'יצ'י"). הוא היה גם סגן הנשיא של ריאל מדריד. ב-1981 הצטרף לריאל מדריד, ושיחק בתחילה בקבוצת המילואים שלה, ריאל מדריד קסטיליה. את הופעת הבכורה שלו בבוגרים עשה ב-1982 נגד קאדיס, וכבש צמד במשחקו הראשון. במהלך שנות ה-80 היה שחקן הרכב קבוע בריאל מדריד, וזכה במספר רב של תארים. הוא דורג במקום השלישי בפרס כדורגלן השנה בעולם שנתיים ברציפות (1986 ו-1987) וזכה בתואר הפיצ'יצ'י בעונת 1990/1991 עם 19 שערים. ב-1995 חתם באתלטיקו סלאיה מליגת העל המקסיקנית, וכבר בעונתו הראשונה הוביל אותה לגמר הליגה. הוא פרש במרץ 1998, לאחר שלוש עונות במקסיקו. לבוטרגניו 69 הופעות במדי נבחרת ספרד בכדורגל, בהן כבש 26 שערים, הכובש החמישי בטיבו בכל בזמנים בנבחרת ספרד. הוא שיחק עם הנבחרת בטורניר יורו 1984, בו הגיעה ספרד לגמר, ובמהלך מונדיאל 1986 כבש רביעייה בניצחון 5–1 על דנמרק. הוא היה בסגל הנבחרת הספרדית גם ביורו 1988 ובמונדיאל 1990. בוטרגניו היה סגן נשיא ריאל מדריד למשך כחודשיים, והתפטר לאחר עזיבתו של הנשיא דאז פלורנטינו פרס. ריאל מדריד גביע אופ"א (2): 1985, 1986 אליפות הליגה הספרדית (6): 1986, 1987, 1988, 1989, 1990, 1995 גביע המלך הספרדי (2): 1989, 1993 גביע הליגה הספרדית: 1985 הסופר קאפ הספרדי (4): 1988, 1989, 1990, 1993 פרס הפיצ'יצ'י: 1990/91 ריאל מדריד קסטיליה אליפות הליגה הספרדית השנייה: 1983/84 מדיה וקבצים בנושא אמיליו בוטרגניו בוויקישיתוף אמיליו בוטרגניו, ברשת החברתית אקס (טוויטר) אמיליו בוטרגניו, באתר Transfermarkt אמיליו בוטרגניו, באתר BDFutbol אמיליו בוטרגניו, באתר National Football Teams אמיליו בוטרגניו, באתר FootballDatabase.eu פרופיל המאמן, באתר Transfermarkt
גול (חברת תעופה)

גול (בפורטוגזית: Gol Transportes Aéreos) היא חברת תעופה ברזילאית שבסיסה הראשי נמצא בעיר סאו פאולו. החברה היא חברת התעופה השנייה בגודלה בברזיל. החברה נוסדה בשנת 2000 והחלה את פעילותה בינואר 2001 כחלק מתאגיד תחבורה ברזילאי הכולל בין היתר את קווי האוטובוס הארוכים במדינה. בשנת 2007 קנתה החברה את חברת התעופה הלאומית של ברזיל ואריג לאחר שזו פשטה רגל. לחברה הסכמי שותפות קוד עם: אארולינאס ארחנטינס, אארומקסיקו, אייר קנדה, אייר פראנס, אליטליה, קופה איירליינס, דלתא איירליינס, איתיחאד איירווייז, KLM, קוריאן אייר, קטר איירווייז וטאפ פורטוגל. צי המטוסים של החברה נכון ליולי 2020: מדיה וקבצים בנושא גול בוויקישיתוף אתר האינטרנט הרשמי של גול (בשפות מרובות) גול, ברשת החברתית פייסבוק גול, ברשת החברתית אקס (טוויטר) גול, ברשת החברתית אינסטגרם גול, באתר פינטרסט פרטי צי המטוסים של אזול נתיבי אוויר ברזילאיים, באתר airfleets.net (באנגלית)